کف(آن لائن)یوکرائنی پریمیئر لیگ پین اِرا گوازی گر نا ٹیسٹ انا مثبت بننگ آن پد کورونا وائرس نا سوب آن چارمیکو میچ ءِ ہم کینسل کرے۔ اولمپک ڈونیٹسک نا اِرا گوازی گرتیٹی کارپاٹی لیف نا برخلاف یک شنبے آ اوفتا شیڈول میچ آن مست وائرس نا ساڑی مننگ نا حوال رسینگانے۔ یوکرائنی ٹاپ فلائٹ نا گورننگ باڈی پارینے کہ فلحال میچ ءِ کینسل کننگانے۔ تدوک آ تو اٹ کارپاٹی و ماریو پول و ولدا کار پاٹی نا پین اِرا میچ آتے ہم دا وخت آ کینسل کننگانے ہراتم گوازی گر و عملہ تون اوار لیف کلب نا 25 بندغ نا کورونا وائرس ٹیسٹ مثبت بسوسس۔ دانا مطلب ءِ کہ کارپاٹی مئی انا گڈ سراٹ تینا یوکرائنی ٹاپ فلائٹ سیزن نا دورہ نا بنا غان پد اسہ میچ اس ہم گوازی کتنے۔ میچ آک بیدس شیدائی آن گوازی کننگرہ، شنبے نا دے شاختر ڈونیٹسک اولیکسینڈریا ءِ 3-2 اٹ بے سہب کرسا تینا 13میکو و پدریسہ چارمیکو یوکرائنی لیگ ٹائٹل ءِ دوئی کریسُس۔
